Haji Arshad

Haji Mohd Douglas bin Mahuri atau lebih dikenali sebagai Haji Arshad (21 Jun 1932 - 26 Ogos 1995) adalah seorang pelakon dari Malaysia. Beliau menjadi popular apabila dia menggantikan tempat seniman Mahmud Jun yang menolak pelawaan pengarah M. Amin untuk berlakon dalam filem arahannya yang pertama, Lanchang Kuning.

Kerjaya 
Beliau antara pelakon yang sering membawa watak jahat atau antagonis dalam filem Melayu klasik (hitam-putih). Walaupun hanya diberikan watak pelakon pembantu, tapi pengarah ketika itu seperti Salleh Ghani dan S. Roomai Noor berjaya menggilap bakat Haji Arshad untuk watak bomoh dalam filem Bawang Putih Bawang Merah. Lakonan berkesan dalam filem terbabit berjaya menambat hati pengarah S. Roomai Noor untuk mengambilnya berlakon dalam filem Mahsuri. Kesungguhan dan ketabahan mendalami bidang lakonan meletakkan Haji Arshad sebagai pelakon pembantu watak jahat utama di Studio Cathay-Keris Film Productions  ketika itu. Namun, nasib tetap tidak menyebelahinya walaupun berjaya membuktikan kehebatan dalam lakonan dengan hanya diberikan watak pembantu utama kepada pelakon seperti seniman Nordin Ahmad dan seniman Mahmud Jun. Sepanjang kariernya, Haji Arshad sempat membintangi lebih 30 filem selain memegang peranan sebagai penolong pengarah untuk filem Kalong Kenangan dan filem Istana Berdarah. Kedua-dua filem tersebut diarahkan oleh pengarah Hussein Haniff.

Anugerah
Pada tahun 1986 beliau telah dianugerahkan piala Pelakon Pembantu Lelaki Terbaik di Festival Filem Malaysia ke-7 atas lakonan berkesannya di dalam filem Tsu Feh Sofiah.

Filemografi

Filem
 Bawang Putih Bawang Merah (1959)
 Mahsuri (1959)
 Sri Mersing (1961)
 Sultan Mahmud Mangkat Dijulang (1961) 
 Yatim Mustapha (1961)
 Lanchang Kuning (1962)
 Tun Fatimah (1962)
 Jula Juli Bintang 7 (1962)
 Cempaka Biru (1963)
 Ribut Barat (1981)
 Tsu Feh Sofiah (1986)
 Pak Tam Duda (1989)

Rujukan

Pautan luar
 

Pelakon lelaki Malaysia
Kelahiran 1932
Kematian 1995
Pelakon lelaki Malaysia abad ke-20